ΚΑΝΟΝΙΣΜΟΣ (ΕΟΚ) αριθ. 1926/87 ΤΟΥ ΣΥΜΒΟΥΛΙΟΥ της 2ας Ιουλίου 1987 για την τροποποίηση του κανονισμού (ΕΟΚ) αριθ. 1035/72 περί κοινής οργανώσεως αγοράς στον τομέα των οπωροκηπευτικών

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43, την πράξη προσχώρησης της Ισπανίας και της Πορτογαλίας και ιδίως το άρθρο 89 παράγραφος 2, την πρόταση της Επιτροπής (1), τη γνώμη του Ευρωπαϊκού Κοινοβουλίου (2), τη γνώμη της Οικονομικής και Κοινωνικής Επιτροπής (3), Εκτιμώντας: ότι ένα πολύ μεγάλο τμήμα της παραγωγής νωπής ντομάτας χρησιμοποιείται από τη μεταποιητική βιομηχανία 7 ότι το ποσοστό που χρησιμοποιείται είναι πολύ πιο σημαντικό σε σχέση με κάθε άλλο προϊόν του τομέα των οπωροκηπευτικών που καλύπτεται από το καθεστώς των παρεμβάσεων 7 ότι, λαμβάνοντας υπόψη αφενός τις αισθητές μεταβολές συγχρόνως των ποσοτήτων παραγωγής από τη μια συγκομιδή στην άλλη και των ποσοτήτων που χρησιμοποιούνται από τη μεταποιητική βιομηχανία, σημαντικές ποσότητες που παραδίδονται στα εργοστάσια είναι δυνατόν να τεθούν στην αγορά νωπών προϊόντων κατά τη διάρκεια των μηνών Αυγούστου και Σεπτεμβρίου 7 ότι τα προϊόντα που τίθενται στην αγορά υπό τις συνθήκες αυτές δεν πληρούν τις απαιτήσεις των ποιοτικών προδιαγραφών συσκευασίας και προετοιμασίας που επιβάλλονται για την παράδοση του προϊόντων σε νωπή κατάσταση στον καταναλωτή και των οποίων η τήρηση απαιτείται για την εφαρμογή των ενεργειών απόσυρσης που προβλέπονται στο άρθρο 15 του κανονισμού (ΕΟΚ) αριθ. 1035/72 (4), όπως τροποποιήθηκε τελευταία από τον κανονισμό (ΕΟΚ) αριθ. 1351/86 (5) 7 ότι θα πρέπει, επομένως, να προβλεφθεί σε ορισμένες περιπτώσεις η δυνατότητα να γίνονται δεκτά στην απόσυρση προϊόντα που παραδίδονται σε συσκευασίες μεγαλύτερες των 15 χιλιογράμμων ή χύμα επί μεταφορικού μέσου 7 ότι αυτό πρέπει, ωστόσο, να γίνεται υπό συνθήκες τιμών που λαμβάνουν υπόψη τους όρους προσφοράς στην παρέμβαση 7 ότι, για να επιτευχθεί ένας καλύτερος έλεγχος της αγοράς της ντομάτας και ιδίως ένας καλύτερος προσανατολισμός της παραγωγής, θα πρέπει να ευαισθητοποιηθούν οι παραγωγοί στις πραγματικές ανάγκες της αγοράς και ιδίως της μεταποιητικής βιομηχανίας 7 ότι ο έλεγχος από τους γεωργούς της παραγωγής τους θα οδηγήσει σε περιορισμό των ποσοτήτων, που αποτελούν αντικείμενο ενεργειών απόσυρσης και δημοσίων αγορών, μόνο στις ποσότητες που οφείλονται σε εποχιακές διακυμάνσεις της παραγωγής 7 ότι μια παρόμοια ενθάρρυνση μπορεί να δοθεί με τον καθορισμό, για την Κοινότητα, μιας ποσότητας ντοματών η υπέρβαση της οποίας, στο πλαίσιο των προαναφερόμενων μέτρων παρέμβασης, θα οδηγεί σε μείωση των τιμών για την επόμενη περίοδο εμπορίας 7 ότι η προαναφερόμενη ποσότητα είναι δυνατόν να εκτιμηθεί σε 10 % των ποσοτήτων των νωπών προϊόντων που διατίθενται στην αγορά κατά μέσο όρο κατά τα τελευταία πέντε έτη, με εξαίρεση τις ποσότητες που παραδίδονται για μεταποίηση 7 ότι κατά την πρώτη φάση της προσχώρησης, την καλούμενη «φάση επαλήθευσης της σύγκλησης», η ισπανική αγορά των εν λόγω προϊόντων δεν ενσωματώνεται στην κοινοτική αγορά των Δέκα και ότι η Ισπανία καθορίζει θεσμικές τιμές σύμφωνα με μια πειθαρχία τιμών που καθορίζεται στο άρθρο 135 της πράξης προσχώρησης, και ιδίως τηρώντας αυξήσεις που δεν μπορούν να υπερβούν σε αξία την αύξηση των κοινών τιμών 7 ότι, λόγω αυτής της ειδικής κατάστασης της ισπανικής αγοράς, η μείωση των κοινών τιμών με την εφαρμογή του προαναφερόμενου μέτρου, δεν πρέπει να επηρεάσει το επίπεδο καθορισμού των ισπανικών τιμών 7 ότι, στο μέτρο που οι παρεμβάσεις για τις ντομάτες πραγματοποιούνται στην Ισπανία και απαιτούν κοινοτική χρηματοδότηση σύμφωνα με το άρθρο 133 παράγραφος 3 της πράξης προσχώρησης, θα πρέπει να προβλεφθεί ο καθορισμός μιας ποσότητας ντοματών η υπέρβαση της οποίας θα επιφέρει, στη χώρα αυτή, μείωση των τιμών για την επόμενη περίοδο εμπορίας 7 ότι, όσον αφορά την Πορτογαλία, λαμβανομένων υπόψη των ειδικών διατάξεων της πράξης προσχώρησης και ιδίως το άρθρο 265, δεν θα πρέπει να προβλεφθεί, κατά το πρώτο μεταβατικό στάδιο, η εφαρμογή ανάλογων μέτρων 7 ότι, για να καταστεί δυνατή η διαχείρηση με ικανοποιητικές συνθήκες, είναι απαραίτητη η γρήγορη γνώση της κατάστασης της αγοράς και ιδίως των συνθηκών εφαρμογής των μέτρων παρέμβασης 7 ότι, για το σκοπό αυτό, θα πρέπει να καθοριστούν επιτακτικές προθεσμίες για τις πλέον σημαντικές ανακοινώσεις στις οποίες οφείλουν να προβαίνουν οι οργανώσεις παραγωγών, στο πλαίσιο της εφαρμογής του συστήματος απόσυρσης και η μη τήρησή τους να τιμωρείται με μερική ή ολική, ανάλογα με την περίπτωση, απώλεια του δικαιώματος για χρηματική αντιστάθμιση, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1035/72 τροποποιείται ως εξής: 1. Στο άρθρο 15 προστίθεται η ακόλουθη παράγραφος 3: «3. Για τις ντομάτες, κατά τους μήνες Αύγουστο και Σεπτέμβριο, οι ενέργειες απόσυρσης που αναφέρονται στην παράγραφο 1 μπορούν να πραγματοποιηθούν για προϊόντα που δεν πληρούν τις απαιτήσεις συσκευασίας και προετοιμασίας που προβλέπονται από τους ποιοτικούς κανόνες 7 οι αποσύρσεις μπορούν να αφορούν προϊόντα που παρουσιάζονται σε συσκευασίες μεγαλύτερες των 15 χιλιογράμμων ή χύμα επί μεταφορικών μέσων. Στην περίπτωση αυτή, οι τιμές στις οποίες τα προϊόντα αποσύρονται, υπολογίζονται με την εφαρμογή συντελεστών προσαρμογής που καθορίζονται σύμφωνα με τη διαδικασία που προβλέπεται στο άρθρο 33.» 2.Στο άρθρο 16 παρεμβάλλονται οι ακόλουθες παράγραφοι: «3α. Όσον αφορά τις ντομάτες, εάν οι ποσότητες οι οποίες, κατά τη διάρκεια μιας συγκεκριμένης περιόδου εμπορίας, απετέλεσαν αντικείμενο μέτρων παρέμασης κατ' εφαρμογή των άρθρων 15 και 19α, υπερβαίνουν μια ποσότητα 390 000 τόνων για την Κοινότητα με τη σύνθεσή της στις 31 Δεκεμβρίου 1985, οι τιμές βάσης και οι τιμές αγοράς, που καθορίζονται για την επόμενη περίοδο εμπορίας για το προϊόν αυτό σύμφωνα με τα κριτήρια των παραγράφων 2 και 3, μειώνονται κατά 1 % ανά μερίδα 10 000 τόνων καθ' υπέρβαση της ποσότητας αυτής. Η εφαρμογή της διάταξης αυτής δεν μπορεί ωστόσο να οδηγήσει σε μείωση των τιμών αυτών μεγαλύτερη από 20 %.Η μείωση που προκύπτει από την εφαρμογή του πρώτου εδαφίου δεν λαμβάνεται υπόψη κατά τις μεταγενέστερες περιόδους εμπορίας για τον καθορισμό των τιμών βάσης και αγοράς σύμφωνα με τα κριτήρια των παραγράφων 2 και 3. 3β). Όσον αφορά την Ισπανία, κατά τη φάση επαλήθευσης της σύγκλισης, όταν πραγματοποιούνται παρεμβάσεις σύμφωνα με τις εφαρμοζόμενες διατάξεις, το Συμβούλιο, αποφασίζοντας με ειδική πλειοψηφία μετά από πρόταση της Επιτροπής, καθορίζει μια ποσότητα προϊόντων που αποτελούν αντικείμενο των μέτρων παρέμβασης, η υπέρβαση της οποίας συνεπάγεται μείωση των ισπανικών θεσμικών τιμών για την επόμενη περίοδο εμπορίας. 3γ. Η μείωση των τιμών που εφαρμόζονται στην Κοινότητα με τη σύνθεσή της στις 31 Δεκεμβρίου 1985, η οποία προβλέπεται στην παράγραφο 3α πρώτο εδάφιο δεν λαμβάνεται υπόψη για την εφαρμογή, στην Ισπανία και την Πορτογαλία, της πειθαρχίας ως προς τις τιμές, που προβλέπεται αντίστοιχα στο άρθρο 135 σημείο 1 και στο άρθρο 265 σημείο 1 της πράξης προσχώρησης.» 3.Στο άρθρο 18 προστίθενται οι ακόλουθες παράγραφοι: «4. Η χρηματική αντιστάθμιση καταβάλλεται εξ ολοκλήρου στις οργανώσεις παραγωγών που έχουν υποβάλει για συγκεκριμένο προϊόν την αίτηση στην αρμόδια αρχή του κράτους μέλους, το αργότερο την τριακοστή ημέρα μετά το τέλος της περιόδου εφαρμογής της τιμής βάσης και της τιμής αγοράς του προϊόντος αυτού. Κρατείται ποσοστό 20 % όταν η αίτηση υποβάλλεται μετά την προαναφερόμενη ημερομηνία αλλά με καθυστέρηση που δεν υπερβαίνει τις 30 ημέρες 7 η κράτηση ανέρχεται στο 50 % όταν η καθυστέρηση είναι μεγαλύτερη αλλά δεν υπερβαίνει τις 60 ημέρες. Δεν χορηγείται καμία χρηματική αντιστάθμιση για καθυστέρηση άνω των 60 ημερών. 5. Η Επιτροπή θεσπίζει, εφόσον υπάρχει ανάγκη, τις λεπτομέρειες εφαρμογής του παρόντος άρθρου σύμφωνα με τη διαδικασία που προβλέπεται στο άρθρο 33.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Ιουλίου 1987.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 2 Ιουλίου 1987. Για το Συμβούλιο Ο Πρόεδρος K. E. TYGESEN

(1) ΕΕ αριθ. C 89 της 3. 4. 1987, σ. 55.

(2) ΕΕ αριθ. C 156 της 15. 6. 1987.

(3) ΕΕ αριθ. C 150 της 9. 6. 1987, σ. 8.

(4) ΕΕ αριθ. L 118 της 20. 5. 1972, σ. 1.

(5) ΕΕ αριθ. L 119 της 8. 5. 1986, σ. 46.